Sokol (rod)

**Sokol** (lat. *Falco*) je rod z čeľade sokolovité.

## Charakteristika
Veľkosť siaha od 23 cm (pustovky) po 60 cm (rárohy). Samičky sú väčšie než samce. Zobák je krátky, ale silný, s ostrým háčikom na špici a hlavne s vyčnievajúcim zúbkom na oboch bokoch horného zobáka (tento zúbok je spoľahlivý identifikačný znak rodu sokol). Na rozdiel od iných dravých vtákov útočia strmhlav zvislo nadol. V sfarbení dominujú prevažne hrdzavé, sivohnedé a čierno-sivé tóny; na bokoch hlavy sú tmavé „fúziky“. Krídla sú dlhé, jasne špicaté. Nohy sú silné, prsty dlhé, pazúry ostré. Hlava je veľká, guľatá. Vydávajú rezký trhaný dlho trvajúci zvuk „ki-ki-ki…“.

Žijú po celom svete. Uprednostňujú otvorené plochy, niekedy v kombinácii s lesom; ak ich ľudia nerušia, žijú aj v ľudských sídlach. Niektoré uprednostňujú skaly. Hniezda si sokoly nerobia, zvyknú si privlastniť hniezda iných vtákov alebo žijú v prírodných priehlbinách či výklenkoch. Jedia najmä hlodavce, vtáky, jašterice a väčší hmyz.

## Systematika
Systematika podľa Kovalik et al. 2016:
*sokol madagaskarský/pustovka madagaskarská (Falco zoniventris)
*sokol bielopazúravý/sokol bielopazúrový/pustovka južná/pustovka bielopazúravá/pustovka bielopazúrová (Falco naumanni)
*sokol lišací (Falco alopes)
*sokol bielooký (Falco rupicoloides)
*sokol seychelský/sokol pomarančovobruchý/pustovka pomarančovobruchá (Falco araeus)
*sokol hrdzavochrbtý/sokol červenochrbtý/pustovka červenochrbtá (Falco newtoni)
*sokol réunionský (Falco duboisi)
*sokol bodkavý (Falco punctatus)
*sokol savanový (Falco rupicolus)
*sokol škvrnitý/sokol červený/pustovka červená (Falco moluccensis)
*sokol myšiar/ pustovka/pustovka obyčajná (Falco tinnunculus)
*sokol bledohlavý/sokol bledoplavý/pustovka bledohlavá (Falco cenchroides)
*sokol pestrý/pustovka vrabčia (Falco sparverius)
*sokol kobcovitý/sokol červenonohý/pustovka kobcovitá (Falco vespertinus)
*sokol amurský/sokol červenonohý amurský (Falco amurensis)
*sokol kobec/kobec/kobec obyčajný/sokol kobec (Falco columbarius)
*sokol sivý/pustovka sivá (Falco ordosiaceus)
*sokol tmavochrbtý/pustovka tmavochrbtá (Falco dickinsoni)
*sokol pustovkovitý/sokol berigora (Falco berigora)
*sokol netopierí/sokol hrdzavokrký/sokol netopierožravý (Falco rufigularis)
*sokol bielohrdlý/sokol škvrnitochvostý (Falco deiroleucus)
*sokol dlhokrídly (Falco longipennis)
*sokol čiernochrbtý (Falco severus)
*sokol ostrovný/sokol Eleonórin/lastovičiar južný (Falco eleonorae)
*sokol bridlicový/lastovičiar jednofarebný (Falco concolor)
*sokol lastovičiar/lastovičiar/lastovičiar obyčajný (Falco subbuteo)
*sokol hrdzavobruchý (Falco cuvierii)
*sokol jastrabovitý/sokol morský (Falco novaeseelandiae)
*sokol aplomado/sokol stepný (Falco femoralis)
*sokol červenohlavý/sokol červenokrký (Falco chicquera)
*sokol hnedastokrký (Falco ruficollis)
*sokol prériový (Falco mexicanus)
*sokol popolavý/sokol strieborný (Falco hypoleucos)
*sokol taitský/sokol tajta (Falco fasciinucha)
*sokol sťahovavý (Falco peregrinus)
*sokol hrdzavohlavý (Falco peregrinoides)
*sokol laner/sokol tmavý/rároh južný/rároh tmavý (Falco biarmicus)
*sokol lagar (Falco jugger)
*sokol tmavý (Falco subniger)
*sokol poľovnícky/rároh poľovnícky (Falco rusticolus)
*sokol rároh/rároh/rároh veľký (Falco cherrug)

Niekedy sa vyššie uvedené druhy sokola zoskupujú do skupín; sú to buď len neformálne skupiny alebo sa hodnotia ako klady, podrody a pod. V minulosti boli (všetky alebo časť z nich) niekedy klasifikované ako samostatné rody. V súčasnosti sa (ako klady) rozlišuje nasledujúcich 5 skupín (pričom niekoľko druhov nepatrí ani do jednej z týchto skupín a presné zaradenie niektorých druhov do týchto skupín je neisté) :
*pustovky (lat. *Cerchneis* alebo* Tinnunculus*)
*rárohy (lat. *Hierofalco*)
*lastovičiare (lat. *Hypotriorchis*)
*kobec (v širšom zmysle, t.j. vrátane Falco aesalon)
*sokol sťahovavý (v širšom zmysle, t.j. vrátane sokola hrdzavohlavého)

Pozri aj články o týchto skupinách.

## Referencie


## Iné projekty

Kategória:Sokolovité